For i dammene i højlandet er der de samme strontium-værdier, som man ellers har fundet i Sydtyskland, og i ådalen de lavere værdier, som man har anset for at være danske. Men nu er normalområdet for de danske værdier altså udvidet, viser Erik Thomsens og Rasmus Andreasens forskning.

- I virkeligheden tror vi, hun er født, opvokset og er død oppe i højlandet og har været seks måneder et andet sted, og det er sandsynligvis nede i ådalen, slår han fast.

Nationalmuseet holder fast

Kort om Skrydstruppigen Skrydstruppigen er fra omkring 1300 f.Kr og dermed fra bronzealderen lige som Egtvedpigen.

Hun blev cirka 18 år gammel og var forholdsvis høj, nemlig 170 centimeter.

Lå i en velbevaret egekistegrav, hvor man kunne se, at hendes hår var sat op i en særlig frisure med et hårnet af hestehår.

Blev fundet i en gravhøj ved Skrydstrup i Sønderjylland i 1935. Kilde: Nationalmuseet

Men selvom den nye forskning sår tvivl om de to bronzealder-pigers ophav, får det ikke Nationalmuseet til at ændre deres opfattelse af, at både Egvedpigen og Skrydstruppigen indvandrede fra Tyskland.

Det fortæller professor Karin Margarita Frei, der stod bag de analyser, som omskrev historien om de to oldtidsfund for bare få år siden. En historie, som Aarhus-forskerne nu altså mener skal skrives om igen.

- Deres data er korrekte, men jeg synes, deres tolkning er forkert, siger hun.

Læs også : Se øjeblikket: Rørt forsker opdager at berømt oldtidsdansker ikke er dansk

Hun mener med andre ord, at forskernes metode er rigtig nok, men at de ikke har fået store nok koncentrationer med hjem i deres data til at kunne konkludere på det, og derfor rykker studierne ikke ved hendes opfattelse af, at de to kvinder kom fra udlandet.